মাধবপুর প্রতিনিধি ॥ মাধবপুর উপজেলার ছাতিয়াইন ইউনিয়নের উত্তর গ্রাম প্রাথমিক বিদ্যালয়ের প্রধান শিক্ষিকা মাহমুদা খাতুন (৫০) কে প্রকাশ্যে ছুরিকাঘাত ক্ষতবিক্ষত করেছে তার ছোট ভাই হুমায়ূন (৩৫)। ঘটনাস্থল থেকে হুমায়ুনকে জনতা আটক করে পুলিশে সোর্পদ করেছে। জানা যায়, ওই গ্রামের মৃত নুর বখত মিয়ার কন্যা মাহমুদা আক্তারের সাথে তার ছোট ভাই হুমায়ুনের সম্পত্তি নিয়ে বিরোধ চলছিল। ১০ বছর ধরে হুমায়ূন বগুড়ার একটি মাদ্রাসায় চাকুরী করছে। সম্প্রতি সে বাড়িতে আসে। গত মঙ্গলবার দুপুরে ওই স্কুলে গিয়ে ছুরি দিয়ে মাহমুদাকে ক্ষতবিক্ষত করে। এসময় তার চিৎকারে লোকজন এসে ছুরিসহ হুমায়ুনকে আটক করে মাধবপুর থানায় খবর দিলে এসআই আওয়াল ঘটনাস্থলে গিয়ে হুমায়ুনকে থানায় নিয়ে আসেন। আহতাবস্থায় মাহমুদাকে উদ্ধার করে মাধবপুর স্বাস্থ্য কমপ্লেক্সে পরে আশংকাজনক অবস্থায় ঢাকা ...